https://www.ekapija.com/logo/98263_logo.gif

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

Kantonalna uprava civilne zaštite

**KANTONALNI OPERATIVNI CENTAR**

Broj:17-40-1-213/22

Goražde, 04.08.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a zabilježeno je slijedeće:

Na području Grada Goražde, Dana 03.08.2022. godine pripadnici Profesionalne vatrogasne jedinice su dobili dojavu o pojavi požara na suhoj travi i niskom rastinju. Odmah po dojavi u 13:41 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 14:29 sati.

Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 39 pregleda. Dva pacijenta su zadržana u Kantonalnoj bolnici Goražde radi liječenja.

Nisu zabilježene pojave novih, niti aktiviranja postojećih klizišta.

Kada je riječ o vodosnadbjevanju na području BPK Goražde snadbjevanje vodom u posljednja 24 sata je bilo uredno, izuzev uobičajnih problema u pojedinim dijelovima Grada Goražda.

Vodostaji svih vodotokova na području BPK Goražde su stabilni.

Prema informaciji Elektrodistribucije-poslovna jedinica Goražde u posljednja 24 sata na području BPK Goražde nije bilo prekida u snadbjevanju električnom energijom stanovnika.

Prema informaciji iz Direkcije za ceste BPK-a Goražde putni pravci R-448 i R-448A su prohodni i saobraćaj se odvija bez problema.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |
| --- |
| **03.08.2022.** |

Izvještaj za dan:

* Zaključno sa 03.08.2022.godine pod zdravstvenim nadzorom su 74 osobe sa područja BPK.
* Dana 03.08.2022.godine uzorkovan je materijal kod 18 osoba za testiranje na COVID-19 i to 15 u Domu zdravlja Gorazde i 3 Kantonalna bolnica Goražde.
* Završena su testiranja i prema rezultatima 6 osoba iz Goražda je pozitivno na COVID- 19 .
* U protekla 24 h oporavljeno je 10 osoba.
* Na bolničkom liječenju u KCUS je jedna osoba.
* Zaključno sa 03.08.2022.godine na području BPK su  **52**  aktivno zaražene osobe koronavirusom (COVID-19), oporavljeno je ukupno 4027osoba, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC:**

1. Premijerki Vlade BPK Goražde, *Edin Hodžić*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-